CELEX: 62008CN0347
Language: hu
Date: 2008-07-28 00:00:00
Title: C-347/08. sz. ügy: A Landesgericht Feldkirch (Ausztria) által 2008. július 28-án benyújtott előzetes döntéshozatal iránti kérelem – Vorarlberger Gebietskrankenkasse kontra WGV-Schwäbische Allgemeine Versicherungs AG

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/11
            
         A Landesgericht Feldkirch (Ausztria) által 2008. július 28-án benyújtott előzetes döntéshozatal iránti kérelem – Vorarlberger Gebietskrankenkasse kontra WGV-Schwäbische Allgemeine Versicherungs AG
   (C-347/08. sz. ügy)
   (2008/C 272/18)
   Az eljárás nyelve: német
   A kérdést előterjesztő bíróság
   Landesgericht Feldkirch
   Az alapeljárás felei
   
      Felperes: Vorarlberger Gebietskrankenkasse
   
      Alperes: WGV-Schwäbische Allgemeine Versicherungs AG
   Az előzetes döntéshozatalra előterjesztett kérdések
   
               1.
            
            
               Úgy kell-e értelmezni a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (1) 11. cikkének (2) bekezdésében található, ugyanezen rendelet 9. cikke (1) bekezdésének b) pontjára történő utalást, hogy a társadalombiztosítási szerv, akire a közvetlen károsult követelései az Allgemeines Sozialversicherungsgesetz (a társadalombiztosításról szóló általános osztrák törvény, a továbbiakban: ASVG) 332. §-a alapján törvényileg átszálltak, abban a tagállamban, ahol székhellyel rendelkezik, székhelyének bírósága előtt közvetlenül keresetet indíthat a biztosító ellen, amennyiben az ilyen közvetlen keresetindítás megengedett, és a biztosító valamely tagállamban székhellyel rendelkezik?
            
         
               2.
            
            
               Ha az 1. kérdésre a válasz igenlő: Fennáll-e ez a joghatóság akkor is, ha a közvetlen károsultnak a kereset bírósághoz történő benyújtásának időpontjában nincs lakóhelye, vagy szokásos tartózkodási helye abban a tagállamban, amelyben a társadalombiztosítási szerv székhelye található?
            
         
      (1)  HL L 12., 1. o.; magyar nyelvű különkiadás 19. fejezet, 4. kötet, 42. o.